BMT bosh kotibi: «Bir makon, bir yo‘l» xalqaro muloqot uchun yangi yo‘llarni ochadi

"Bir makon, bir yo‘l" tashabbusi muloqot uchun yangi kanallarni ochadi. Shu nomli forumning ochilish marosimida so‘zga chiqqan BMT bosh kotibi Antoniu Gutterish shunday fikr bildirdi. 
"Mazkur tashabbus nafaqat tovarlar (harakati), balki xalqaro muloqot uchun ham yangi kanallarni ochadi", - dedi u. 
BMT bosh kotibi o‘z nutqida "jahonda bo‘layotgan jarayonlarda Xitoyning ishtiroki muhimligi"ni ta'kidladi. "Bugungi kunda Xitoyning jalb qilinishi juda muhim. Bizning dunyomiz bipolyar bo‘ladi, biroq bu barqarorlik va tinchlikni kafolatlay olmaydi. Ko‘p qutbli dunyo har tomonlama hamkorlikni, imkoniyatlarni taqsimlash maqsadida ko‘plab davlatlar boshqaruvini talab qiladi", - deb hisoblaydi Gutterish.
Uning so‘zlariga ko‘ra, BMT "Bir makon, bir yo‘l" tashabbusini qo‘llab-quvvatlashga va mazkur loyiha doirasida Xitoyga o‘z majburiyatlarini bajarishda yodam berishga tayyorlanmoqda.
14-15 may kunlari Pekinda "Bir makon, bir yo‘l" forumi bo‘lib o‘tmoqda. Tadbirda ishtirok etish uchun 28 mamlakatning oliy rahbariyat vakillari, jumladan O‘zbekiston Prezidenti Shavkat Mirziyoyev, Rossiya davlat rahbari Vladimir Putin, shuningdek BMT bosh kotibi Antoniu Gutterish, Xalqaro valyuta fondining boshqaruvchi direktori Kristin Lagard va Jahon banki prezidenti Jim Yon Kim tashrif buyurishgan. Ishtirokchilarning umumiy soni - 1,2 ming kishidan ziyod.